ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΑΤΤΙΚΗΣ

**ΔΗΜΟΣ ΜΟΣΧΑΤΟΥ – ΤΑΥΡΟΥ**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ΕΠΙΤΡΟΠΗ ΔΙΕΝΕΡΓΕΙΑΣ ΚΑΙ ΑΞΙΟΛΟΓΗΣΗΣ**

**ΑΝΟΙΚΤΟΥ ΗΛΕΚΤΡΟΝΙΚΟΥ ΔΙΑΓΩΝΙΣΜΟΥ**

(Αρ. απόφασης Ο.Ε. 85/4-5-2020)

**ΠΡΑΚΤΙΚΟ ΑΡ. 1**

**ΑΠΟΣΦΡΑΓΙΣΗ & ΕΛΕΓΧΟΣ ΔΙΚΑΙΟΛΟΓΗΤΙΚΩΝ ΣΥΜΜΕΤΟΧΗΣ ΚΑΙ ΤΕΧΝΙΚΗΣ ΠΡΟΣΦΟΡΑΣ - ΑΞΙΟΛΟΓΗΣΗ ΤΕΧΝΙΚΗΣ ΠΡΟΣΦΟΡΑΣ - ΑΠΟΣΦΡΑΓΙΣΗ ΟΙΚΟΝΟΜΙΚΗΣ ΠΡΟΣΦΟΡΑΣ ΚΑΙ**

**ΓΝΩΜΟΔΟΤΗΣΗ ΓΙΑ ΤΗΝ ΑΝΑΔΕΙΞΗ ΠΡΟΣΩΡΙΝΟΥ ΑΝΑΔΟΧΟΥ**

**ΔΙΑΔΙΚΑΣΙΑ ΔΙΑΠΡΑΓΜΑΤΕΥΣΗΣ ΓΙΑ ΤΙΣ ΟΜΑΔΕΣ 4η 5η & 6η ΤΗΣ ΥΠ’ ΑΡΙΘΜ.**

**11413/14-7-2020** ***ΔΙΑΚΗΡΥΞΗΣ***

Σήμερα **13-4-2021**, ημέρα **Τρίτη** και ώρα **10:00 π.μ.** στο πρώην Δημαρχείο Ταύρου, συνεδρίασε η Επιτροπή που ορίστηκε με την υπ. αριθ. **85/4-5-2020** απόφαση της Οικονομικής Επιτροπής, προκειμένου να προβεί στην **αποσφράγιση** στον **έλεγχο** των **δικαιολογητικών** **συμμετοχής** – **τεχνικής προσφοράς, στην αξιολόγηση τεχνικής προσφοράς και οικονομικής προσφοράς που υποβλήθηκε στην διαδικασία διαπραγμάτευσης για τις (ΟΜΑΔΕΣ 4,5 & 6) της**  υπ. αριθ. Αρ. Πρωτ. **11413/14-7-2020** Διακήρυξης του Δήμου Μοσχάτου - Ταύρου, **του Ανοικτού Ηλεκτρονικού διαγωνισμού** για την **«Προμήθεια Ανταλλακτικών Μεταφορικών Μέσων»,** διότι οι προσφορές που κατατέθηκαν για αυτές τις ομάδες απορρίφθηκαν και ως εκ τούτου για αυτές τις ομάδες ο διαγωνισμός κρίθηκε άγονος και ο προϋπολογισμός για αυτές έχει ως εξής:

**ΟΜΑΔΑ 4η «ΣΑΡΩΘΡΑ** (ΕΚΤΟΣ ΠΛΑΙΣΙΟΥ IVECO)(ΠΑΡΑΡΤΗΜΑ Α' - ΠΙΝΑΚΑΣ ΟΜΑΔΩΝ 4)»

προϋπολογισμού **11.660,77€** συμπεριλαμβανομένου **Φ.Π.Α.**

**ΟΜΑΔΑ 5η «ΦΟΡΤΩΤΕΣ - ΓΕΩΡΓ. ΕΛΚΥΣΤΗΡΑΣ** (ΠΑΡΑΡΤΗΜΑ Α΄ - ΠΙΝΑΚΑΣ ΟΜΑΔΩΝ 5)»

προϋπολογισμού **11.660,77€** συμπεριλαμβανομένου **Φ.Π.Α.**

**ΟΜΑΔΑ 6η «ΥΠΕΡΚΑΤΑΣΚΕΥΕΣ** ΑΠΟΡΡΙΜΜΑΤΟΦΟΡΩΝ - ΦΟΡΤΗΓΩΝ - ΒΥΤΙΟΦΟΡΩΝ - ΠΛΥΝΤΗΡΙΩΝ ΚΑΔΩΝ ΚΑΛΑΘΟΦΟΡΑ - ΓΕΡΑΝΟΦΟΡΟ (ΠΑΡΑΡΤΗΜΑ Α΄ - ΠΙΝΑΚΑΣ ΟΜΑΔΩΝ 6) προϋπολογισμού **21.420,00€** συμπεριλαμβανομένου **Φ.Π.Α.**

Στη συνεδρίαση της επιτροπής, που **είχε απαρτία**, παρέστησαν οι εξής:

|  |  |  |
| --- | --- | --- |
| **Α/Α** | **ΟΝΟΜΑΤΕΠΩΝΥΜΟ** | **ΙΔΙΟΤΗΤΑ ΣΤΗΝ ΕΠΙΤΡΟΠΗ** |
| 1. | ΜΑΡΙΑ ΤΟΥΝΤΑ | ΠΡΟΕΔΡΟΣ |
| 2. | ΙΩΑΝΝΗΣ ΤΣΟΛΑΚΟΣ | ΤΑΚΤΙΚΟ ΜΕΛΟΣ |
| 3. | ΣΤΑΥΡΟΣ ΦΡΑΓΚΟΥΛΗΣ | ΤΑΚΤΙΚΟ ΜΕΛΟΣ |

Η Επιτροπή επισημαίνει ότι :

* Στον διαγωνισμό κατατέθηκε εμπρόθεσμα σε **σφραγισμένο φάκελο** η παρακάτω μοναδική προσφορά:

|  |  |  |  |
| --- | --- | --- | --- |
| **Α/Α** | **ΕΠΩΝΥΜΙΑ** | **Αριθμός Πρωτοκόλλου κατάθεσης** | **ΟΜΑΔΑ** |
| 1 | [ΜΙΕΤΣΕΛ ΕΜΠΟΡΙΟ ΑΝΤΑΛΛΑΚΤΙΚΩΝ ΑΝΩΝΥΜΗ ΕΤΑΙΡΕΙΑ](https://ebs.eprocurement.gov.gr/OA_HTML/OA.jsp?OAFunc=PON_SUPPLIER_DETAILS&vendorId=6030&tradingPartnerId=22257&retainAM=Y&addBreadCrumb=Y&_ti=1685599582&oapc=7&oas=lp_tfpI4ESi17rEfin-_fw..) | 3556/ 3- 3-2021 | 4η,  5η, 6η, |

Η επιτροπή, αφού διαπίστωσε την **έγκαιρη κατάθεση** του κυρίως φακέλου **σύμφωνα** με την από 22-2-2021 σχετική πρόσκληση εκδήλωσης ενδιαφέροντος, προχώρησε στην μονογραφή του και στην αποσφράγιση αυτού όπου και διαπίστωσε ότι αυτός περιείχε:

α) ένα (υπο)φάκελο με την ένδειξη «ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ – ΤΕΧΝΙΚΗ ΠΡΟΣΦΟΡΑ»


β) ένα (υπο)φάκελο με την ένδειξη «ΟΙΚΟΝΟΜΙΚΗ ΠΡΟΣΦΟΡΑ»

Η Επιτροπή στην συνέχεια αποσφράγισε τον υποφάκελο των Δικαιολογητικών Συμμετοχής - Τεχνικής Προσφοράς, μονόγραψε όλα τα περιεχόμενα έγγραφα αυτού και προέβη στον έλεγχο των προσκομισθέντων δικαιολογητικών, τα οποία ήταν **πλήρη και σύμφωνα** με τους όρους της υπ. αριθ. Αρ. Πρωτ. **11413/14-7-2020** Διακήρυξης και της σχετικής πρόσκλησης εκδήλωσης ενδιαφέροντος και προχώρησε στο επόμενο στάδιο της αξιολόγησης της τεχνικής προσφοράς.

Κατά τη αξιολόγηση της Τεχνικής προσφοράς, διαπιστώθηκε ότι ήταν **πλήρης** και **σύμφωνη** με την διακήρυξη και πληρούσε όλους τους όρους και τις **τεχνικές προδιαγραφές** της υπ’ αριθ. **7/2020** μελέτης.

Επομένως, **η τεχνική προσφορά** της εν λόγω εταιρίας **γίνεται αποδεκτή**, ώστε να μεταβεί στο επόμενο στάδιο του διαγωνισμού, που είναι η αποσφράγιση της **οικονομικής προσφοράς** και η ανάδειξη προσωρινού μειοδότη.

Κατόπιν των ανωτέρω, η Επιτροπή προχώρησε στην **αποσφράγιση** του υποφακέλου της **οικονομικής προσφοράς** του μοναδικού συμμετέχοντος,**«**ΜΙΕΤΣΕΛ ΕΜΠΟΡΙΟ ΑΝΤΑΛΛΑΚΤΙΚΩΝ ΑΝΩΝΥΜΗ ΕΤΑΙΡΕΙΑ»



Κατά τον έλεγχο της ανωτέρω **οικονομικής προσφοράς,** διαπιστώθηκε ότι αυτή είχε συνταχθεί και κατατεθεί, **σύμφωνα με τους όρους και τις απαιτήσεις της διακήρυξης** και κατά συνέπεια **έγινε αποδεκτή**.

**Η Επιτροπή αφού έλαβε υπόψη:**

* Το **Ν. 4412/2016** «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)» και τις τροποποιήσεις του, όπως ίσχυε κατά την ημερομηνία έναρξης του διαγωνισμού.
* Την υπ. αριθ. **11413/14-7-2020** **Διακήρυξη** του Δήμου Μοσχάτου – Ταύρου για την **«Προμήθεια Ανταλλακτικών Μεταφορικών Μέσων».**
* Την υπ’ αρ. **85/4-5-2020** **Απόφαση** της Οικονομικής Επιτροπής του Δήμου Μοσχάτου – Ταύρου με την οποία εγκρίθηκε η υπ’ αρ. **7/2020** **μελέτη** της Δ/νσης «Περιβάλλοντος, Κυκλικής Οικονομίας και Ανακύκλωσης» του Δήμου και ορίστηκε η **Επιτροπή διενέργειας και αξιολόγησης** της υπ. αριθ. Αρ. Πρωτ. **11413/14-7-2020** Διακήρυξης του Δήμου Μοσχάτου – Ταύρου.
* Την υπ’ αρ. **7/2020** μελέτη της Δ/νσης «Περιβάλλοντος, Κυκλικής Οικονομίας και Ανακύκλωσης» του Δήμου Μοσχάτου – Ταύρου.
* Το Πρακτικό Αρ. 1 / 16-9-2020 της **Επιτροπής Διενέργειας και Αξιολόγησης** της υπ. αριθ. Αρ. Πρωτ. **11413/14-7-2020** Διακήρυξης του Δήμου Μοσχάτου – Ταύρου.
* Την υπ’ αρ. **235/16-10-2020 Απόφαση** της Οικονομικής Επιτροπής του Δήμου Μοσχάτου – Ταύρου με την οποία αποφασίστηκε η έγκριση ανάθεσης προμήθειας ανταλλακτικών μεταφορικών μέσων, με την διαδικασία της απευθείας ανάθεσης ( άρθρα 118 & 120 του Ν. 4412/2016) εφαρμόζοντας τις διατάξεις του άρθρου 6 παρ. 10 Ν. 4412/2016, ποσού 24.800,00€.
* Τις με αρ. 825/2020 και 907/2020 Αποφάσεις Δημάρχου για την απευθείας ανάθεση μέρους των ομάδων.
* Το Πρακτικό Αρ. 2 / 24-12-2020 της **Επιτροπής Διενέργειας και Αξιολόγησης** της υπ. αριθ. Αρ. Πρωτ. **11413/14-7-2020** Διακήρυξης του Δήμου Μοσχάτου – Ταύρου, που περιλαμβάνει συνημμένο πίνακα Ι στον οποίο αναγράφονται αναλυτικά ανά ομάδα τα διαθέσιμα για ανάθεση ποσά, όπως αυτά διαμορφώθηκαν και που επίσης για τις ομάδες 4η , 5η και 6η προτείνει, την εφαρμογή του άρθρου 32 του Ν. 4412/2016 (άρθρο 32 της Οδηγίας 2014/24/ΕΕ), δηλαδή την διαδικασία ανάθεσης με **διαπραγμάτευση** χωρίς προηγούμενη δημοσίευση, διότι οι προσφορές που κατατέθηκαν για αυτές τις ομάδες απορρίφθηκαν και ως εκ τούτου για αυτές τις ομάδες ο διαγωνισμός είναι άγονος.
* Την υπ’ αρ. **4/19-1-2021** **Απόφαση** της Οικονομικής Επιτροπής του Δήμου Μοσχάτου – Ταύρου με την οποία εγκρίθηκαν τα Πρακτικά Αρ. 1 / 16-9-2020 και Αρ. 2 / 24-12-2020.
* Το Πρακτικό Αρ. 3 / 9-02-2021 της **Επιτροπής Διενέργειας και Αξιολόγησης** της υπ. αριθ. Αρ. Πρωτ. **11413/14-7-2020** Διακήρυξης του Δήμου Μοσχάτου - Ταύρου .
* Την υπ’ αρ. **45/16-2-2021** **Απόφαση** της Οικονομικής Επιτροπής του Δήμου Μοσχάτου – Ταύρου με την οποία εγκρίθηκε το Πρακτικό Αρ. 3 / 9-02-2021
* Την από 22/2/2021 Επαναληπτική Πρόσκληση Ενδιαφέροντος με την διαδικασία της **Διαπραγμάτευσης** για τις Ομάδες 4, 5 και 6 για την Προμήθεια Ανταλλακτικών Μεταφορικών Μέσων
* Την σημερινή διαδικασία **αποσφράγισης**, **ελέγχου** των δικαιολογητικών συμμετοχής – τεχνικής προσφοράς, **αξιολόγηση** τεχνικής προσφοράς και οικονομικής προσφοράς που υποβλήθηκε στην διαδικασία **διαπραγμάτευσης** για τις **(ΟΜΑΔΕΣ 4,5 & 6)** της υπ. αριθ. Αρ. Πρωτ. **11413/14-7-2020** Διακήρυξης του Δήμου Μοσχάτου - Ταύρου, για την **«Προμήθεια Ανταλλακτικών Μεταφορικών Μέσων»** και **γνωμοδότησης** για την **ανάδειξη προσωρινού μειοδότη**

**ΓΝΩΜΟΔΟΤΕΙ**

Προς την Οικονομική Επιτροπή του Δήμου Μοσχάτου Ταύρου,

όπως, για την ανάδειξη του προσωρινού μειοδότη του διαγωνισμού **με διαπραγμάτευση** , για την **«Προμήθεια Ανταλλακτικών Μεταφορικών Μέσων»** που αφορά την **4η Ομάδα** την **5η Ομάδα** και **6η Ομάδα** της υπ. αριθ. **11413/14-7-2020** **δ**ιακήρυξης,

**Προσωρινός μειοδότης** να αναδειχθεί η εταιρία **«ΜΙΕΤΣΕΛ ΕΜΠΟΡΙΟ ΑΝΤΑΛΛΑΚΤΙΚΩΝ ΑΝΩΝΥΜΗ ΕΤΑΙΡΕΙΑ»** (ΑΦΜ : 998712990, Δ/νση : Λ. Κηφισού 96 - Αγ. Ι. Ρέντης, Τ.Κ. 18233, τηλ. 2104285697, e-mail : info@mietsel.gr), **με κοινό ποσοστό έκπτωσης 5℅ (ΠΕΝΤΕ ΤΟΙΣ ΕΚΑΤΟ).**

Το παρόν πρακτικό κρίθηκε και αποφασίστηκε στις 13/4/2021 και εκδόθηκε σήμερα στις 20/04/2021 στον Ταύρο.

**Η Επιτροπή**

1. Μαρία Τούντα (Πρόεδρος) ………………….………. ….………………………………………...

2. Ιωάννης Τσολάκος (τακτικό μέλος) ……………………………………........................………….

3. Σταύρος Φραγκούλης (τακτικό μέλος) ……………………..………………………………………