## 

# ΕΛΛΗΝΙΚΗ ΔΗΜΟΚΡΑΤΙΑ

**ΝΟΜΟΣ ΑΤΤΙΚΗΣ**

**ΔΗΜΟΣ ΜΟΣΧΑΤΟΥ - ΤΑΥΡΟΥ**

**ΔΙΕΥΘΥΝΣΗ: ΚΟΡΑΗ 36 και ΑΓ. ΓΕΡΑΣΙΜΟΥ**

**Ημερομηνία: 22-4-2021**

Θέμα: «Εισήγηση προς την Οικονομική Επιτροπή για τη διαγραφή οφειλετών από βεβαιωτικούς καταλόγους του Δήμου »

Έχοντας υπόψη τους λόγους για τους οποίους η υπηρεσία μας μπορεί να προβεί σε διαγραφή,

1. Την παράγραφο 1 του άρθρου 174 του Ν.3463/06 «Κύρωση του Κώδικα Δήμων και Κοινοτήτων», όπου ορίζονται οι ακόλουθες περιπτώσεις ολικής ή μερικής διαγραφής:

δ) Όταν η εγγραφή στους οριστικούς βεβαιωτικούς καταλόγους δημοτικών ή κοινοτικών φόρων, τελών, δικαιωμάτων και εισφορών έγινε κατά τρόπο προφανώς λανθασμένο ως προς τη φορολογητέα ύλη ή το πρόσωπο του φορολογουμένου ή όταν έγινε λανθασμένη πολλαπλή εγγραφή για το ίδιο είδος εσόδου και για το ίδιο πρόσωπο.

1. Την παράγραφο 2 του άρθρου 174 του Ν.3463/06 «Κύρωση του Κώδικα Δήμων και Κοινοτήτων» σύμφωνα με την οποία, η διαγραφή των χρεών γίνεται κατόπιν απόφασης του δημοτικού συμβουλίου και
2. Την παράγραφο 3 του άρθρου 174 του Ν.3463/06 «Κύρωση του Κώδικα Δήμων και Κοινοτήτων» σύμφωνα με την οποία, στους Δήμους που έχουν δική τους ταμειακή υπηρεσία, το Δημοτικό Συμβούλιο με αιτιολογημένη απόφασή του, μπορεί να απαλλάσσει τους οφειλέτες από τις προσαυξήσεις εκπρόθεσμης καταβολής, εφόσον η εκπρόθεσμη καταβολή οφείλεται:

α) στη μη επίδοση της ατομικής ειδοποίησης,

β) σε οικονομική αδυναμία που προήλθε από γεγονότα ανωτέρας βίας,

γ) σε υπαιτιότητα της υπηρεσίας.

Η απόφαση του συμβουλίου εκδίδεται ύστερα από αίτηση του οφειλέτη. Στις περιπτώσεις α΄ και γ΄ απαιτείται και η γνώμη της ταμειακής υπηρεσίας.

1. Τις διατάξεις του άρθρου 72 του Ν.3852/10, όπως αντικ. από το άρθρο 3 του Ν.4623/19, σύμφωνα με τις οποίες **η Οικονομική Επιτροπή αποφασίζει για τη διαγραφή χρεών και την απαλλαγή από προσαυξήσεις κατά το άρθρο 174 του Κώδικα Δήμων και Κοινοτήτων**,
2. Κατόπιν ελέγχου που έγινε από την υπηρεσία εσόδων του Δήμου, μετά τα στοιχεία που προσκόμισε η κ. Ρ……. Β……, (κωδ. 25220), ζητούμε να διαγραφεί το ποσό των 4.587,86 ευρώ, πλέον προσαυξήσεων, από το βεβαιωτικό κατάλογο 10/7-7-2020, που αφορά ανείσπρακτα ΔΤ, ΔΦ και ΤΑΠ για το ακίνητο επί της οδού Π……, Α…. Ά…. Αρ…, στην Κοινότητα Ταύρου, του Δήμου Μοσχάτου – Ταύρου. Η ενδιαφερόμενη κατέθεσε μέσω τηλεομοιοτυπίας τη διακοπή εργασιών της επιχείρησης από τη ΔΥΟ (28/5/2008) καθώς και τα Ε1, από το 2008-2017.

***ΕΙΣΗΓΟΥΜΑΣΤΕ ΣΤΗΝ ΟΙΚΟΝΟΜΙΚΗ ΕΠΙΤΡΟΠΗ***

Τη λήψη απόφασης σχετικά με την ολική διαγραφή της ανωτέρω εγγραφής.

Η ΠΡΟΪΣΤΑΜΕΝΗ ΤΟΥ ΤΜΗΜΑΤΟΣ

ΜΑΡΙΑ ΣΤΑΡΙΔΑ

Η Δ/ΝΤΡΙΑ ΤΗΣ ΟΙΚΟΝΟΜ. ΥΠΗΡΕΣΙΑΣ

ΔΕΣΠΟΙΝΑ ΧΑΛΚΙΟΠΟΥΛΟΥ